JayJayThrowThrow/commonwealth-wiki-mix huggingface dataset:
ابدال

ابدال اصطلاح تصوف میں اولیاء کا پانچواں درجہ ابدال ہے۔
وجہ تسمیہ

امام راغب اصفہانی کے نزدیک ان کو ابدال اس لیے کہتے ہیں کہ ان کی برائیاں نیکیوں سے بدل دی گئی ہیں اولیاء اللہ کے دس طبقوں میں سے چالیس (اور بعض کے نزدیک ستر یا سات)، اولیا کا ایک گروہ جن سے ہفت اقلیم کی نگرانی متعلق بتائی ہے، کہا جاتا ہے کہ یہ جو شکل چاہتے ہیں بدل لیتے ہیں اور جہاں سے سفر کرتے ہیں وہاں ایک شخص اپنے بدلے اپنی صورت کا چھوڑ دیتے ہیں،
عقائد

ابدال اللہ کے وہ مقرب بندے ہیں، جو ولایت کے اس مقام پر پہنچے ہوئے ہوتے ہیں کہ ان کی دعاوٴں سے اللہ تعالیٰ بارش برساتا ہے، کفار اوردشمنوں کے خلاف مسلمانوں کی مدد فرماتا ہے اور ان کی دعاوٴں کی برکت سے عذاب وحوادث کو دور فرماتا ہے، امام ابن عساکر نے عبداللہ بن عباس سے ایک حدیث مرفوعاً نقل فرمائی ہے، اس میں ہے کہ اللہ تعالیٰ ہرزمانہ میں تین سو چھپن ابدال پیدا فرماتا ہے، ان میں سے تین سو ابدال، حضرت آدم علیہ السلام کی صفت پر ہوتے ہیں۔ اور چالیس حضرت موسیٰ علیہ السلام کی صفت پر ہوتے ہیں۔ اور سات حضرت ابراہیم علیہ السلام کی صفت پر ہوتے ہیں اور پانچ حضرت جبرئیل امین کی صفت پر ہوتے ہیں اور تین حضرت میکائیل کی صفت پر ہوتے ہیں اور ایک حضرت اسرافیل کی صفت پر ہوتا ہے۔ ابدال کے بارے میں اللہ کے یہاں یہ نظام قائم کیا گیا ہے کہ جب اسرافیل کی صفت پر جو ابدال ہیں ان کی وفات ہو جائے تو ان یک جگہ پر میکائیل کی صفت پر جو تین ہیں، ان میں سے ایک کو قائم مقام کردیتا ہے اور پھر جبرئیل کی صفت کے پانچ میں سے ایک کو ان کی جگہ کرکے پانچ پورے کردیتا ہے اور حضرت ابراہیم کی صفت کے سات میں سے ایک کو ان کی جگہ پر کرکے پانچ پورے کردیتا ہے اور پھر حضرت موسی کی صفت کے چالیس میں سے ایک کو ان کی جگہ کرکے سات پورے کردیتا ہے اور پھر حضرت آدم علیہ السلام کی صفت کے تین سو میں سے ایک کو ان کی جگہ کرکے چالیس پورے کردیتا ہے اور عامة المسلمین میں سے ایک کو ان کی جگہ کرکے تین سو پورے کردیتا ہے، اسی طرح اگر درمیان میں سے کسی کی وفات ہو جائے، مثلاً چالیس یا سات میں سے کسی کی وفات ہو جائے تو اسی ترتیب سے ان کی جگہ پر کی جاتی ہے، ملک شام میں چالیس ابدال ہمیشہ رہتے ہیں، اسی طرح تین سو چھپن ابدال میں سے خاص خاص تعداد کم وبیش ہرملک اور ہرصوبے میں رہتے ہیں، انھیں کی برکت سے آفات اور بلاء ومصیبتیں اللہ تعالیٰ لوگوں سے دور کرتا رہتا ہے۔

حدیث میں ابدال کے متعلق یوں ذکر آیا ہے کہ: علی سے بعض لوگوں نے گزارش کی کہ آپ اہل شام پر لعنت اور بد دعا فرمادیں، تو علی نے فرمایا کہ ایسا ہرگز نہیں کیا جا سکتا، اس لیے کہ میں نے تو جناب رسول اللہ صلی اللہ علیہ وسلم سے فرماتے ہوئے سنا ہے کہ ملک شام میں چالیس ابدال ہوتے ہیں، جب ان میں سے کسی ایک کی وفات ہوجاتی ہے توان کی جگہ دوسرے کو قائم مقام کر دیا جاتا ہے اور انھیں کی برکت اور دعاوٴں سے اللہ تعالیٰ بارش برساتا ہے اور کفار اور دشمنوں کے خلاف اہل شام کی مدد کرتا ہے اور انھیں کی برکت سے اہل شام کے اوپر سے عذاب کو دور فرماتا ہے۔
اولیاء کے درجات

* پہلا درجہ غوث کا
* دوسرا قطب (تصوف) کا
* تیسرا اوتاد کا
* چوتھا ابدال کا
* پانچواں نجباء کا
* چھٹا نقباء کا
حوالہ جات

زمرہ:تصوف
زمرہ:ویکی ڈیٹا سے مطابقت رکھنے والی مختصر تفصیل
زمرہ:ترک معاشرہ
زمرہ:ترک ثقافت
زمرہ:سلاسل تصوف
ابراہیم بن محمد بن علی

ابراہیم محمد بن علی کے بڑے بیٹے اور خلیفہ ابو العباس السفاح کے بڑے بھائی تھے۔ خاندان عباس نے اُموی حکومت کے خلاف جو خفیہ تحریک چلارکھی تھی۔ امام محمد کی وفات کے بعد ابراہیم اس تحریک کے قائد بنے۔ ان کا مرکز بحیرہ مردار کے جنوب میں واقع مقام حمیمہ تھا۔ اس خفیہ تحریک کے زیر اثر اُمویوں کے خلاف بغاوت کا آغاز ہوا تو ابراہیم۔ مروان ثانی کے حکم سے گرفتار کر لیے گئے اور پابجولاں حراں لائے گئے۔ یہیں قید میں وفات پائی۔ ان کی وفات کے کچھ ہی عرصہ بعد اموی خلافت کا تختہ الٹ گیا اور ان کے بھائی ابوالعباس سفاح نے عباسی سلطنت کی بنیاد رکھی۔
حوالہ جات
مزید دیکھیے

* ابراہیم بن محمد

زمرہ:702ء کی پیدائشیں
زمرہ:747ء کی وفیات
زمرہ:آٹھویں صدی کی عرب شخصیات
زمرہ:آٹھویں صدی کی اموی شخصیات
زمرہ:عباسی شخصیات
زمرہ:خلافت امویہ کے قیدی اور زیر حراست افراد
زمرہ:82ھ کی پیدائشیں
زمرہ:131ھ کی وفیات
زمرہ:132ھ کی وفیات
زمرہ:خلافت عباسیہ
ابراہیم (ضد ابہام)

لفظ ابراہیم ذیل کے مقاصد کے لیے استعمال ہوتا ہے :
ابراہیم خدا کے دوسرے صاحب شریعت نبی تھے آپکو بت شکن کے نام سے بھی یاد کیا جاتا ہے
ابراہیم بطور نام

* ابراہیم - اسلام، مسیحیت اور یہودیت تینوں مذاہب میں جد امجد کہلانے والے نبی اور حضرت
* ابراہیم (اسلام)
اسماعیل و حضرت اسحاق کے والد۔
* ابراہیم بن محمد - حضرت محمد کے بیٹے جو بچپن میں فوت ہو گئے۔
* ابراہیم بن محمد - امام محمد بن علی ابن علی بن عبد اللہ بن عباس ابن عبد اللہ بن عباس کے بڑے بیٹے اور خلیفہ ابو العباس السفاح کے بڑے بھائی۔
* ابراہیم لنکن - سابق امریکی صدر ابراہم لنکن کا اردو نام، جو ریاستہائے متحدہ امریکا کے بانیوں میں سے ایک قرار دیا جاتا ہے۔
* ابراہیم لودھی - لودھی خاندان کا آخری بادشاہ۔
* ابراہیم جلیس - ایک پاکستانی ادیب اور صحافی۔
* ابراہیم عادل شاہ اول - یوسف عادل شاہ (بانی عادل شاہی حکومت) کا چھوٹا بیٹا۔
* ابراہیم عادل شاہ ثانی - سلطان بیجاپور علی عادل شاہ اور چاند بی بی کا بیٹا۔
* ابراہیم پاشا - مصر جدید کے بانی محمد علی پاشا کا بیٹا۔
* ابراہیم بن ادھم - ایک صوفی بزرگ۔
* ابراہیم بن اغلب - عہد عباسی کا ایک حاکم۔
* ابراہیم بن عبداللہ علوی - محمد المعروف نفس ذکیہ کے بھائی۔
* ابراہیم گاردی - برصغیر میں مسلمانوں کا ایک سردار اور مرہٹہ فوج کا توپچی۔
لفظ اب رہی م کے دیگر استعمال

* ابراہیم - قرآن مجید کی ایک سورت کا نام ہے۔
ابراہیم

ابراہیم (, عربی: إبراهيم)، اصلاً اورام یا ابرام () تین ابراہیمی مذاہب (یہودیت، مسیحیت اور اسلام) کی ایک برگزیدہ شخصیت ہیں۔ خدا اور یہودیوں کے درمیان خاص تعلقات قائم کروانے کی وجہ سے وہ یہودیت میں ”میثاق“ کے بانی سمجھے جاتے ہیں۔ مسیحیت میں انھیں تمام معتقدین (یہودیوں و غیر یہودیوں) کا نقش اول تصور کیا جاتا ہے۔ اسلام میں وہ تمام انبیا کے باپ (ابو الانبیاء) ہیں۔
شجرہ نسب
مزید دیکھیے

* اسلام میں ابراہیم
* ابراہیمی مذاہب
حوالہ جات

زمرہ:اسلام میں انبیا
زمرہ:اسلام میں انبیا اور رسل
زمرہ:اکیسویں صدی ق م کی شخصیات
زمرہ:بانیان مذاہب
زمرہ:بائبلی بزرگان
زمرہ:بنو عدنان
زمرہ:شخصیات جن کا وجود مشکوک ہے
زمرہ:عبرانی بائبل میں انبیاء
زمرہ:عہد نامہ قدیم کے مقدسین
زمرہ:فرشتہ بیں شخصیات
زمرہ:قرآن میں مذکور شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:کتاب پیدائش
زمرہ:کتاب پیدائش کی شخصیات
زمرہ:حران کی شخصیات
زمرہ:ویکی ڈیٹا سے مختلف مختصر وضاحت
زمرہ:دروز میں انبیاء
زمرہ:غلام مالکان
زمرہ:محمد بن عبد اللہ کے آباؤ اجداد
زمرہ:تاریخ عراق
زمرہ:زرخیز ہلال
زمرہ:اساطیر نگاری
زمرہ:بین النہرین کی تاریخ
زمرہ:یہودیت
زمرہ:ابراہیمی مذاہب
زمرہ:مسیحیت
زمرہ:ثقافت
زمرہ:معاشرہ
زمرہ:سمیری شخصیات
معالجہ بالید

اس کو انگریزی میں Chiropractic کہتے ہیں اور اس طریقہ کار میں بالخصوص عضلی استخوانی نظام کے نقائص کو درست کرنے کی کوشش کی جاتی ہے۔ چونکہ اس کے ابتدائی طریقہ کار میں ہاتھوں کے ذریعے مالش اور ہڈیوں و جوڑوں کی مرمت کو بنیادی حیثیت حاصل تھی اس لیے اس کا نام معالجہ بالید (bilyadd) ہوا کہ ید، ہاتھ کو کہا جاتا ہے۔


زمرہ:1895ء کی متعارفات
زمرہ:علاج
زمرہ:کاذب سائنس
زمرہ:معالجات
زمرہ:ورزش
زمرہ:طب متبادل

زمرہ:ویکی ڈیٹا سے مطابقت رکھنے والی مختصر تفصیل
زمرہ:نگہداشت صحت کے پیشے
ہومیوپیتھی

ہومیوپیتھی یا علاج بالمثل میں امراض کے علاج کی خاطر قلیل مقدار میں ایسے ادویاتی نسخے استعمال کیے جاتے ہیں جن کا زیادہ مقدار میں استعمال عام افراد میں وہی مرض پیدا کرتا ہے جس کے علاج کے لیے وہ نسخہ ہو، اسی لیے اس کو علاج مثل بھی کہا جاتا ہے۔

ہومیوپیتھک علاج بالمثل ہے۔ ایک ایسا طریقہ علاج جو مریض کو کلی شفا دیتا ہے۔ ہومیوپیتھی کے موجد کا نام ڈاکٹر ہانیمن ہے اس نے لاپئسگ آسٹریا میں ڈاکٹری پڑھنی شروع کی۔ پھر یہ ”وی آنا“ گیا اور وہاں سے ایرلانگن گیا جہاں 1779ء میں یہ میڈیکل ڈاکٹر بنا اور ڈریسڈن میں پریکٹس شروع کر دی۔ ایلوپیتھک ڈاکٹر بننے کے گیارہ سال بعد اس نے ہومیوپیتھک طریق علاج دریافت کیا۔ اور 1796ء میں پہلی بار طبی رسالوں میں مضامین کے ذریعہ اس نے اپنے ہومیوپیتھی فلسفہ سے دنیا کو آگاہ کیا۔ ھومیوپیتھی وہ مرکزی راز تھا جس کی دریافت کا سہراہانیمن کے سر پر ہے۔ اس نے انسانی طبعی نظام دفاع کو اتنی گہرائی سے سمجھا اوراس کی طاقتوں کا حیرت انگیز طریق پر مشاہدہ کیا کہ آج بھی یقین نہیں آتا کہ واقعتا انسانی جسم کو خدا تعالٰی نے ایسی عظیم اور لطیف طاقتیں عطا فرمائیں ہیں۔ مگر مشاہدہ مجبور کرتاہے کہ انسان یقین کرے۔ ڈاکٹر ہانیمن نے اس طبعی نظام دفاع سے استفادہ کرتے ہوئے یہ نظریہ پیش کہ اگر انسانی جسم میں کوئی ایسی بیماری موجود ہو جس کو جسم نے کسی وجہ سے نظر انداز کر دیا ہو اور اس کامقابلہ نہ کر رہا ہو تو اگر بہت ہی لطیف مقدار میں کوئی ایسا زہر جس کی علامتیں اس بیماری سے ملتی ہوں جسم میں داخل کر دیا جائے مگر اسے ہلکا کرتے کرتے بے اثر کر دیا گیا ہو تو جسم اس نہایت کمزور بیرونی حملہ کے خلاف جو رد عمل دکھائے گا اسی رد عمل سے اس اندرونی بیماری کو بھی ٹھیک کر دے گا جو اس زہر کی علامتوں سے قریبی مشابہت رکھتی ہے۔
مزید دیکھیے

* معالجۂ اخلافیہ (Allopathy)

ہومیوپیتھی
زمرہ:1796 ء کی متعارفات
زمرہ:کاذب سائنس
زمرہ:متبادل طبی نظام
زمرہ:ویکی ڈیٹا سے مختلف مختصر وضاحت
زمرہ:طب
زمرہ:صحت
زمرہ:سائنسی نزاعات
ابن سعد بغدادی

ابن سعد بغدادی (ولادت: 784ء 146ھ— وفات: 16 فروری 845ء 230ھ) محدث اور مؤرخ تھے اور ان کی تاریخ کی کتاب معروف ہے۔
سوانح

ابن سعد کا پورا نام ابو عبد اللہ محمد ابن سعد ابن منیع البصری الزہری۔ مشہور مورخ الواقدی کے شاگرد اور کاتب تھے۔آپ بصرہ میں پیدا ہوئے لیکن ابتدائی تعلیم کے بعد بغداد آ گئے اور سکونت بغداد میں اختیار کی۔ اپنی تالیف طبقات ابن سعد المعروف الطبقات الکبیر (جو طبقات الرجال پر مستند کتاب ہے) کی وجہ سے مشہور ہوئے۔ اس کتاب میں نبی اکرم صلی اللہ علیہ و آلہ وسلم کے عہد سے لے صحابہ کرام اور تابعین مولف نے اپنے زمانے تک کی اہم شخصیات کے تذکرے ہیں اور اس سے ہر نئے آنے والے مؤرخ نے استفادہ کیا۔ حاجی خلیفہ ان کی ایک کتاب طبقات الصغیر کا بھی ذکر کیا۔ انھوں نے حدیث ہشیم سفیان بن عیینہ ابن علیہ الولید بن مسلم اورمحمد بن عمر الواقدی سے پڑھی ابوبکر بن ابی الدنیا اوردیگر محدثین نے ان سے روایت کی ہے۔

ابتدائی تعلیم کے بعد بغداد آ گئے۔ یہ زمانہ ہارون الرشید کا تھا جو علم و ہنر کا بہترین زمانہ تھا۔ بغداد اور حجاز میں جا کر بڑے علما و محدثین سے استفادہ کیا اس کے بعد محمد بن عمر واقدی کے شاگرد ہوئے اور آخر عمر تک ان سے وابستہ رہے ابن سعد "کاتب الواقدی "کہلاتے ہیں۔
مشہور شیوخ

# محمد بن عمر الواقدي.
# عفان بن مسلم.
# ابو نعيم فضل بن دكين.
# يزيد بن هارون.
# وكيع بن الجراح.
# محمد بن عبد اللہ انصاری .
# معن بن عيسى القزاز.
# عبد الله بن نمير.
# عبيد اللہ بن موسى عبسی.
# سفیان بن عیینہ.
# سليمان بن حرب.
# عارم بن الفضل.
تلامذہ

# ابراہیم بن عبد اللہ بغدادی۔
# احمد بن حارث واسطی۔
# احمد بن محمد حربی۔
# حسن بن علی بن مالک اشنانی۔
# حسین بن فرج خیاط۔
# عبد الرحمن بن محمد قنطاری۔
# عبیداللہ بن محمد بن یحییٰ بغدادی۔
# محمد بن حنظلی۔
# محمد بن موسیٰ بن داؤد۔
# مصعب بن عبداللہ زبیری
# ہشام بن یحیی۔
# ابراہیم بن احمد بن یاش البغدادی۔
وفات

ان کی وفات کے بارے میں تین اقوال ہیں، جن میں سے پہلا اور غالباً وہ ہے جو ان کے شاگرد حسین بن فہم نے لکھا ہے، جہاں انھوں نے کہا: "ان کا انتقال بغداد میں اتوار کے روز چوتھی جمعۃ الآخرہ کو ہوا۔ 230ھ ہجری میں ہوا اور آپ کو باب الشام کے قبرستان میں دفن کیا گیا، آپ کی عمر باسٹھ سال تھی۔" ان کے ساتھ کثرت سے صحبت کی وجہ سے وہ لوگوں میں سب سے زیادہ جاننے والے ہیں، ابن ابی حاتم نے الجرح والتعدیل میں کہا ہے: "ان کی وفات دو سو چھتیس( 230ھ) میں ہوئی۔"

تیسرا قول یہ ہے کہ ان کا انتقال بغداد میں دو سو پینتیس ہجری (235ھ) میں ہوا۔.
حوالہ جات

زمرہ:784ء کی پیدائشیں
زمرہ:845ء کی وفیات
زمرہ:رجال شناس
زمرہ:عرب کے مسلمان مورخین اسلام
زمرہ:عرب مؤرخین
زمرہ:محدثین
زمرہ:اسلام کے مسلمان مورخین
زمرہ:نویں صدی کی عرب شخصیات
زمرہ:نویں صدی کے مؤرخین
زمرہ:780ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلافت عباسیہ کے نویں صدی کے مورخین
ابن خلکان

ابن خلکان (پیدائش: 22 ستمبر 1211ء– وفات: 30 اکتوبر 1282ء) تیرہویں صدی عیسوی میں فقہ شافعی کے عالم تھے۔ ابن خلکان کی وجہ شہرت اُن کی تصنیف وفیات الاعیان وانباء ابناء الزمان ہے جو آج بھی مورخین کے یہاں مقبول و متداول ہے۔
ولادت

ابن خلکان کی ولادت بروز جمعرات 11 ربیع الثانی 608ھ بمطابق 22 ستمبر 1211ء کو عراق کے شہر اربل میں ہوئی۔
نام

پورا نام شمس الدین ابن خلکان بن یحٰیی بن خالد برمکی۔ اربل میں پیدا ہوا۔
تعلیم و تربیت

ابتدائی تعلیم اربل میں ہی اپنے والد سے حاصل کی حلب، دمشق اور قاہرہ میں پائی۔ اس کے علاوہ ابو محمد بن ھبتہ اللہ بن مکرم صو فی سے صحیح بخاری کا سماع کیا اور المؤیدالطوسی عبد المعز الھروری اور زینب بنت عبد الرحمٰن سے تعلیم حاصل کی۔ پھر موصل میں کمال الدین ابن یونس سے علم فقہ پڑھا۔ 626ھ میں الجولیقی اور ابن شداد سے حلب میں اور بعد ازاں دمشق میں تعلیم حاصل کی۔ محکمہ قضا اور درس و تدریس کے اہم مناصب پر فائز رہے۔ اپنی عظیم تالیف الوفیات الاعیان و انباء انباء الزمان کے باعث شہرت حاصل کی۔ اس کتاب مولف کے عہد تک کی نامور شخصیات کا ایک جامع تذکرہ ہے۔
1238ء میں وہ قاہرہ پہنچے اور قاضی القضاۃ بدر الدین سنجاری کے نائب بن گئے۔ وہاں کچھ مدت سکونت اختیار کی اور وہیں شادی کی۔ 659ھ بمطابق 1260ء میں وہ قاضی القضاۃ بن کر شام آئے۔ 664ھ میں آپ کے ساتھ تین آدمی قاضی مقرر کیے گئے اور یہ جمادی الاولیٰ کا واقعہ ہے۔ شہاب الدین ابو شامتہ نے بیان کیا ہے کہ ایک زمانے میں تین قاضی القضاۃ کا اجتماع ایک عجیب بات ہے اور ان میں سے ہر ایک کا لقب شمس الدین تھا اور اتفاق کی بات ہے کہ شافعی نے ایک نائب مقرر کیا جس کا لقب شمس الدین تھا اور ایک ظریف ادیب نے کہا ہے
اہلِ دمشق حکام کی کثرت سے مضطرب ہو گئے ہیں جب کہ وہ سارے ہی آفتاب ہیں اور ان کی حالت تاریکی میں ہے۔
نیز اس نے کہا
دمشق میں ایک نشان عام لوگوں کے لیے ظاہر ہوا ہے جوں جوں آفتاب بڑھتے جاتے ہیں، دنیا تاریکی میں بڑھتی جاتی ہے۔
تصنیف

وفیات الاعیان و ابناء الزمان (اردو ترجمہ“ تاریخ ابن خلکان ”کے نام سے نفیس اکیڈیمی اردو بازار کراچی نے شائع کیا ہے وفیات الاعیان و ابناء الزمان قاہرہ میں 654ھ بمطابق 1256ء میں لکھنا شروع کی تھی۔ لیکن دمشق کی ملازمت کے دوران میں اسے کچھ عرصہ کے لیے رک جانا پڑا اور بالآ خر 12 جمادی الآخر 672ھ بمطابق 4 جنوری 1274ء کو اس نے اسے مکمل کیا۔ اس کے ہاتھ کا لکھا ہوا نسخہ برٹش میوزیم میں موجود ہے۔
وفات

ابن خلکان نے جمعہ 27 رجب 681ھ بمطابق 30 اکتوبر 1282ء کو دمشق میں وفات پائی۔ وہ دمشق کے مشہور قبرستان الصالحیۃ میں دفن ہوئے۔
حوالہ جات
بیرونی روابط

* سوانح امام ابن خلکان


زمرہ:اربیل کی شخصیات
زمرہ:اسلام کے مسلمان مورخین
زمرہ:ایرانی نژاد عراقی شخصیات
زمرہ:برامکہ
زمرہ:تیرہویں صدی کے الٰہیات دان
زمرہ:تیرہویں صدی کے مسلم الٰہیات دان
زمرہ:دمشق کی شخصیات
زمرہ:سوانحی لغات
زمرہ:سوری مصنفین
زمرہ:سوری مورخین
زمرہ:سیرت نگار
زمرہ:شام کے محدثین
زمرہ:شوافع
زمرہ:عراقی ماہرین قانون
زمرہ:عراقی مصنفین
زمرہ:عراقی مورخین
زمرہ:عرب سوانح نگار شخصیات
زمرہ:عرب ماہرین صرف و نحو
زمرہ:عربی زبان کے ماہرین صرف و نحو
زمرہ:قرون وسطی کے اسلامی دنیا مؤرخین
زمرہ:قرون وسطی کے عرب ماہر لسانیات
زمرہ:ماہر عربیات
زمرہ:محدثین
زمرہ:مسلم قاموس نگار شخصیات
زمرہ:مصری جج
زمرہ:1211ء کی پیدائشیں
زمرہ:1282ء کی وفیات

زمرہ:تیرہویں صدی کے مؤرخین
ابن بطوطہ

سیاح اور مورخ، ابن بطوطہ کا مکمل نام ابو عبد اللہ محمد ابن بطوطہ ہے۔ مراکش کے شہر طنجہ میں پیدا ہوا۔ ادب، تاریخ اور
[جغرافیہ]] کی تعلیم حاصل کرنے کے بعد اکیس سال کی عمر میں پہلا حج کیا۔
سیاحت

حج کے بعد شوق سیاحت نے افریقہ کے علاوہ ترکی سے روس پہنچایا۔ جزائر شرق الہند اور چین کی سیاحت کی۔ عرب، ایران، شام، فلسطین، افغانستان اور ہندوستان کی سیاحت کی۔ چار بار حج بیت اللہ سے مشرف ہوا۔
ہندوستان میں

ابن بطوطہ محمد بن تغلق کے عہد میں ہندوستان آیا تھا۔ سلطان نے اُس کی بڑی آؤ بھگت کی اور قاضی کے عہدے پر سرفراز کیا۔ یہیں سے ایک سفارتی مشن پر چین جانے کا حکم ملا۔
سفرنامہ

28 سال کی مدت میں اس نے 75 ہزار میل کا سفر کیا۔ آخر میں فارس کے بادشاہ ابوحنان کے دربار میں آیا اور اس کے کہنے پر اپنے سفرنامے کو کتابی شکل دی۔ اس کتاب کا نام عجائب الاسفار فی غرائب الدیار ہے۔ یہ کتاب مختلف ممالک کے تاریخی و جغرافیائی حالات کا مجموعہ ہے۔
سیاحت


سیاحت 1332–47


مزید دیکھیے

مارکو پولو
حوالہ جات

زمرہ:اشاعرہ
زمرہ:افریقا کے مہم جو
زمرہ:افریقا میں چودہویں صدی
زمرہ:المغرب کے مصنفین
زمرہ:المغرب میں غلامی
زمرہ:المغرب
زمرہ:المغربی شخصیات
زمرہ:ایشیا کے مہم جو
زمرہ:بربر جغرافیہ دان
زمرہ:بربر شخصیات
زمرہ:بربر علماء
زمرہ:بربر مصنفین
زمرہ:تاریخ
زمرہ:چودہویں صدی کا ادب
زمرہ:چودہویں صدی کی المغربی شخصیات
زمرہ:چودہویں صدی کی بربر شخصیات
زمرہ:چودہویں صدی کی شخصیات
زمرہ:چودہویں صدی کے جغرافیہ دان
زمرہ:چودہویں صدی کے عربی مصنفین
زمرہ:دہلی کے اسکالر
زمرہ:سفر نامہ نگاری
زمرہ:سلطنت دہلی
زمرہ:سلطنت مرین
زمرہ:طنجہ کی شخصیات
زمرہ:عرب جغرافیہ دان
زمرہ:عرب غلام مالکان
زمرہ:عربی ادب
زمرہ:علماء علوم اسلامیہ
زمرہ:غلام مالکان
زمرہ:قرون وسطی کے سفرنامہ نگار
زمرہ:قرون وسطی کے عرب جغرافیہ دان
زمرہ:قرون وسطی کے مسلم جغرافیہ دان
زمرہ:قرون وسطی کے مسلم سیاح سفرنامہ نگار
زمرہ:مالکی علما
زمرہ:مالکیہ
زمرہ:مجددین
زمرہ:مراکشی جغرافیہ دان
زمرہ:مراکشی غلام مالکان
زمرہ:مسافر
زمرہ:مستکشفین عرب
زمرہ:مسلمان علما
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1304ء کی پیدائشیں
زمرہ:1369ء کی وفیات
زمرہ:1377ء کی وفیات
ابن انشا

ابن انشاء، اردو کے ایک شاعراور مزاح نگارتھے۔
پیدائش

اصلی نام شیر محمد خان تھا اور تخلص انشاء آپ 15 جون 1927ء کو جالندھر کے ایک نواحی گاؤں میں پیدا ہوئے۔
تعلیم

1946ء میں جامعہ پنجاب سے بی اے اور 1953ء میں کراچی یونیورسٹی سے ایم اے کیا۔
عملی زندگی

1962ء میں نیشنل بک کونسل کے ڈائریکٹر مقرر ہوئے۔ ٹوکیو بک ڈولپمنٹ پروگرام کے وائس چیئرمین اور ایشین کو پبلی کیشن پروگرام ٹوکیو کی مرکزی مجلس ادارت کے رکن تھے۔
کالم نگاری

روزنامہ جنگ کراچی اور روزنامہ امروز لاہور کے ہفت روزہ ایڈیشنوں اور ہفت روزہ اخبار جہاں میں ہلکے فکاہیہ کالم لکھتے تھے۔
سفرنامے

ابن انشاء نے یونیسکو کے مشیر کی حیثیت سے متعدد یورپی و ایشیائی ممالک کا دورہ کیا تھا۔ جن کا احوال اپنے سفر ناموں میں اپنے مخصوص طنزیہ و فکاہیہ انداز میں تحریر کیا
شاعری

دو شعری مجموعے، چاند نگر اور اس بستی کے کوچے میں 1976ء شائع ہو چکے ہیں۔ 1960ء میں چینی نظموں کا منظوم اردو ترجمہ (چینی نظمیں) شائع ہوا۔
تصانیف

شاعری

* اس بستی کے اک کوچے میں
* چاند نگر
* دل وحشی
* بلو کا بستہ (بچوں کے لیے نظمیں)
سفر نامے

ابن انشاء نے یونیسکو کے مشیر کی حیثیت سے متعدد یورپی و ایشیائی ممالک کا دورہ کیا تھا۔ جن کا احوال اپنے سفر ناموں میں اپنے مخصوص طنزیہ و فکاہیہ انداز میں تحریر کیا۔ اُن کے سفرنامے درج ذیل ہیں۔
* آوارہ گرد کی ڈائری
* دنیا گول ہے
* ابن بطوطہ کے تعاقب میں
* چلتے ہو تو چین کو چلئے
* نگری نگری پھرا مسافر
مضامین

* آپ سے کیا پردہ
* خمار گندم
* اردو کی آخری کتاب
مکتوبات

* خط انشا جی کے
تراجم

* اندھا کنواں
انتقال

آپ کا انتقال 11 جنوری 1978ء کو لندن میں ہوا۔ کراچی میں تدفین ہوئی. 1978ء میں ہی صدارتی تمغہ حسن کارکردگی ملا.
آپ کے مداح آج بھی آپ کو یاد کرتے ہیں.
بیرونی روابط

* انشا جی اٹھو، اب کوچ کرو
* ابن انشا کے سفرناموں کی انفرادیت
حوالہ جات

زمرہ:1927ء کی پیدائشیں
زمرہ:1978ء کی وفیات
زمرہ:اردو سفر نامہ نگار
زمرہ:اردو شعرا
زمرہ:اردو کالم نگار
زمرہ:اردو مزاح نگار
زمرہ:اردو مصنفین اطفال
زمرہ:اردو نثر نگار
زمرہ:برطانوی ہند کی شخصیات
زمرہ:بیسویں صدی کے اردو مصنفین
زمرہ:بیسویں صدی کے شعرا
زمرہ:پاکستانی اردو شعرا
زمرہ:پاکستانی سفر نامہ نگار
زمرہ:پاکستانی سنی
زمرہ:پاکستانی شعرا
زمرہ:پاکستانی مزاح نگار
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی نثر نگار
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:جالندھر کی شخصیات
زمرہ:فضلا جامعہ پنجاب
زمرہ:جامعہ کراچی کے فضلا
زمرہ:کراچی کی شخصیات
زمرہ:کراچی کے شعرا
زمرہ:کراچی کے مصنفین
زمرہ:مہاجر شخصیات
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے پاکستانی شعرا
زمرہ:روزنامچہ نگار
زمرہ:لندن میں وفات پانے والی شخصیات
زمرہ:انگلستان میں سرطان سے اموات
زمرہ:لمفی نسیج کی رسولی سے اموات
زمرہ:پاکستانی مزاح کار
زمرہ:سنی مسلم شخصیات
زمرہ:پاکستانی صحافی
زمرہ:پاکستانی مترجمین
ابرہہ

حبشہ (ایتھوپیا) کا بادشاہ جس نے 525ء میں یمن فتح کیا۔ مسیحیت کا پر جوش حامی تھا۔ اس نے یمن کے دار الحکومت صنعا میں ایک عالی شان گرجا تعمیر کروا دیا تھا۔ 570ء میں مکہ پر حملہ کیا جس کا مقصد خانہ کعبہ کو منہدم کر کے صنعا کے گرجے کو مرکزی عبادت گاہ کا درجہ دینا تھا۔ ابرہہ کی فوج میں ایک ہاتھی بھی تھا جس کا نام ابن ہشام نے محمود لکھا ہے۔ چونکہ عربوں کے لیے یہ ایک انوکھی چیز تھی اس لیے انھوں نے حملے کے سال کا نام عام الفیل (ہاتھی کا سال) رکھ دیا۔ قرآن مجید کی سورۃ فیل میں ہے کہ جب ابراہہ نے مکے پر حملہ کیا تو خدا نے مکے والوں کی مدد کے لیے ابابیلیں بھیجیں جن کے پنجوں میں کنکریاں تھیں۔ یہ کنکری جس شخص کو لگ جاتی، اس کا بدن پھٹ جاتا اور وہ تڑپ تڑپ کر مرجاتا۔ اس طرح ابراہہ کو بے نیل مرام واپس جانا پڑا۔ یہ واقعہ رسول اللہ کی ولادت سے پچاس روز پہلے کا ہے۔ اسی سال مکے میں چیچک کی وبا پھیلی جس سے اکثر مستششرقین اور کچھ مسلمان علما نے بھی یہ نتیجہ نکالا ہے کہ ابرہہ کی پسپائی کا سبب دراصل یہی وبا تھی جس کے باعث اس کی فوج کا ایک بڑا حصہ ناکارہ ہو گیا تھا۔
حوالہ جات

زمرہ:ایتھوپیائی شخصیات
زمرہ:چھٹی صدی کی شخصیات
زمرہ:عام الفیل
زمرہ:عرب قبل از اسلام
زمرہ:جنوبی عرب
ابراہیم لودھی

ابراہیم لودھی ، خاندان لودھی کے آخری بادشاہ تھا۔ ابرہیم لودھی ، سکندر لودھی کا بڑا بیٹا تھا اور سکندر لودھی کی وفات کے بعد تخت نشین ہوا۔ ابرہیم لودھی، مزاج کا اکھڑ اور غصیلا تھا۔ امرا ناراض ہو گئے۔ بزور دبانا چاہا تو زیادہ بگڑ گئے اور بغاوتیں کیں۔ اس کے بھائی جلال خان نے بغاوت کی اور مارا گیا۔ چچیرے بھائی اعظم ہمایون کو شبہے کی بنا پر پکڑا۔ اس کے بیٹے فتح خان کو بھی قید میں ڈال دیا۔ ان واقعات سے مشتعل ہو کر سب افغان باغی ہو گئے۔ خانہ جنگی میں قوت ضائع ہوئی۔ میواڑ کے رانا سانگا کو شکست دی۔ بہادر خان بہار میں خود مختار ہو گیا۔ ابراہیم اس کی سرکوبی نہ کر سکا۔ اسی اثنا میں رانا سانگا نے کابل سے ظہیر الدین بابر کو بلایا۔ پانی پت کی پہلی لڑائی میں ابراہیم کو مارا گیا۔ اور یوں 1526ء میں ہندوستان میں مغلیہ سلطنت کا آغاز ہوا۔ ان کو آخری Hindoo emperor یعنی ہندو سمراٹ کہا گیا ہے.
ہوالہ جات

زمرہ:1526ء کی وفیات
زمرہ:بھارتی مسلم شخصیات
زمرہ:پانی پت کی شخصیات
زمرہ:پشتون شخصیات
زمرہ:پشتون نژاد بھارتی شخصیات
زمرہ:تاریخ ہندوستان
زمرہ:دہلی کی شخصیات
زمرہ:سولہویں صدی کے ہندوستانی بادشاہ
زمرہ:لودھی خاندان
زمرہ:میدان جنگ میں فوت ہونے والے عسکری کارکنان
زمرہ:ہندوستان میں 1517ء
زمرہ:ہندوستانی فرماں روا
زمرہ:1480ء کی پیدائشیں
زمرہ:سولہویں صدی کے ہندوستانی مسلمان
زمرہ:معرکوں میں قتل ہونے والے فرماں روا
زمرہ:پندرہویں صدی کی پیدائشیں
زمرہ:سلاطین دہلی
زمرہ:سولہویں صدی کی شخصیات
زمرہ:سلاطین
زمرہ:سولہویں صدی کے حکمران
زمرہ:شاہان
ابراہیم عادل شاہ اول

دور حکومت(1534.....1557)

یوسف عادل شاہ (بانی عادل شاہی) کا چھوٹا بیٹا۔ اپنے بڑے بھائی اسماعیل عادل شاہ کی وفات پر اس کے نااہل بیٹے کو بیجاپور کے تخت سے اتار کر خود بادشاہ بن گیا۔ سنی مذہب کو سرکاری مذہب قرار دیا۔ ایرانی اور ترکی منصب داروں کی جگہ دکنی اور حبشی افسر مقرر کیے۔ ان برطرف شدہ افسروں کو وجے نگر کے راجا نے معقول منصب دے دیے۔ لیکن راجا کو خود معزول ہو کر ابراہیم کی مدد لینا پڑی۔ ابراہیم نے بھاری رقم لے کر معزول راجا کو وجیا نگر میں بحال کرایا۔ بیدر، احمد نگراور گولکنڈہ کی فوجوں کو شکستیں دیں۔ ہر طرف سے اطمینان حاصل کرکے ابراہیم نے عیش و نشاط کی طرف توجہ کی اور صحت برباد کر لی۔ اس کے عہد میں حکومت کے حسابات مراٹھی زبان میں تیار ہوتے تھے۔
حوالہ جات

* وکیاتِ مملکتِ بیجاپور - بشیرالدین دہلوی۔ Wakiyate Mamlakate Bijapur by Basheeruddin Dehelvi.
* Tareekhe Farishta by Kasim Farishta
* External Relation of Bijapur Adil Shahis.

زمرہ:بھارتی مسلم شخصیات
زمرہ:بیجاپور کی شخصیات
زمرہ:تاریخ کرناٹک
زمرہ:سلاطین بیجاپور
زمرہ:سولہویں صدی کے ہندوستانی بادشاہ
زمرہ:شیعیت سے سنیت قبول کرنے والی شخصیات
زمرہ:عادل شاہی خاندان
زمرہ:عادل شاہی سلطنت
زمرہ:ویکی ڈیٹا سے مختلف مختصر وضاحت
زمرہ:ہندوستان میں 1534ء
زمرہ:ہندوستان میں 1558ء
زمرہ:ہندوستانی فرماں روا
زمرہ:1534ء کی پیدائشیں
زمرہ:1558ء کی وفیات
ابراہیم جلیس

ابراہیم جلیس 11 اگست 1922ء کو ہندوستان کی متمول ریاست حیدرآباد دکن میں پیدا ہوئے۔ ادیب اور صحافی تھے۔ طنز و مزاح اور فکاہیہ مضامین کے ساتھ سنجیدہ مضامین بھی سپرد قلم کیے، پیدائشی نام محمد ابراہیم حسین تھا مگر ابراہیم جلیس سے شہرت پائی۔ ابتدائی تعلیم مشہور شہر گلبرگہ دکن سے حاصل کی، انٹرمیڈیٹ عثمانیہ یونیورسٹی سے کرنے کے بعد مزید تعلیم کے لیے علی گڑھ چلے گئے۔ علی گڑھ مسلم یونیورسٹی سے بی اے کی تعلیم مکمل کہ۔
پاکستان ہجرت

1948ء میں پاکستان آ گئے۔ کچھ عرصہ فری لانسر رہے، پھر روزنامہ جنگ کراچی کے ادارہ تحریر میں بطورِ کالم نویس شامل ہو گئے۔ 1972میں روزنامہ حریت کراچی اور 1976ء میں روزنامہ مساوات کراچی کے مدیر مقرر ہوئے۔ 14 سال کی عمر میں پہلا مضمون حیدرآباد دکن کے مؤقر روزنامہ رہبر دکن میں شائع ہوا۔ اور اسی سے ادبی زندگی کا آغاز ہوا۔ تصانیف میں افسانوں کے پانچ مجموعے (چالیس کروڑ بھکاری، آزاد غلام، دو ملک ایک کہانی، جیل کے دن جیل کی راتیں، زمین جاگ رہی ہے) ہیں۔ روس، چین اور امریکا کے سفرنامے اور ایک سٹیج ڈراما اجالے سے پہلے قابلِ ذکر ہیں۔
حوالہ جات

زمرہ:اردو نثر نگار
زمرہ:پاکستانی اخبار مدیران
زمرہ:پاکستانی بچوں کے مصنفین
زمرہ:پاکستانی ترقی پسند
زمرہ:پاکستانی مرد صحافی
زمرہ:پاکستانی مزاح نگار
زمرہ:پاکستانی نثر نگار
زمرہ:تمغائے حسن کارکردگی وصول کنندگان
زمرہ:جامعہ علی گڑھ کے فضلا
زمرہ:حیدر آباد دکن کی شخصیات
زمرہ:حیدرآبادی نژاد پاکستانی شخصیات
زمرہ:کراچی کے صحافی
زمرہ:کراچی کے مصنفین
زمرہ:مہاجر شخصیات
زمرہ:کراچی کی شخصیات
زمرہ:نگار اعزاز جیتنے والی شخصیات
زمرہ:پاکستانی کالم نگار
ابن طفیل

ابن طفیل () (پیدائش: 1110ء— وفات: 1185ء) مسلم اندلسی عرب جامع العلوم شخصیت تھے۔ وہ بیک وقت وزیر، ناول نگار، فلسفی، ادیب، ماہر الہیات اور ماہر فلکیات تھے۔
سوانح

فلسفی، طبیب، غرناطہ کے نواح میں پیدا ہوا۔ تحصیل علم کے بعد طبابت کا پیشہ اختیار کیا۔ 1163ء طنجہ کے حاکم ابویعقوب بن یوسف بن عبد المومن کا طبیب خاص مقرر ہوا۔ بعد ازاں قاضی کے عہدے پر فائز ہوا اور اس کے کچھ عرصے بعد وزیر بنا۔ ابن رشد نے اسی کی سفارش پر دربار تک رسائی حاصل کی۔ مراکش میں وفات پائی۔ طبیعیات، مابعدالطبعیات اور فلسفے پر متعدد کتب تصنیف کیں اب وہ ناپید ہیں۔ صرف ایک کتاب اسرار الحکمہ المشرقیہ زمانے کی دست برد سے محفوظ رہی۔ 1671ء میں ایڈورڈپوکوک نے اس کا لاطینی ترجمہ کیا۔ فرانسیسی، جرمن، انگریزی، ہسپانوی، ولندیزی اور اردو میں بھی اس کے تراجم ہو چکے ہیں۔


زمرہ:1100ء کی دہائی کی پیدائشیں
زمرہ:1105ء کی پیدائشیں
زمرہ:1185ء کی وفیات
زمرہ:اسلامی فلسفی
زمرہ:اسلامی قرون وسطی کے ماہرین فلکیات
زمرہ:اسلامی طب و حکمت
زمرہ:اندلس کے ماہر فلکیات
زمرہ:اندلس کے معالجین
زمرہ:بارہویں صدی کی عرب شخصیات
زمرہ:بارہویں صدی کے فلسفی
زمرہ:بارہویں صدی کے ناول نگار
زمرہ:علمائے اہلسنت
زمرہ:قرون وسطی کے اسلام کے طبیب
زمرہ:قرون وسطی کے عرب ماہرین فلکیات
زمرہ:قرون وسطی کے عرب طبیب
زمرہ:قرون وسطی کے مورش منجمین
زمرہ:قیس عیلان
زمرہ:المغربی شخصیات
زمرہ:مسلم سائنس دان
زمرہ:مسلم فلاسفہ
زمرہ:مور مصنفین